13 LEMNACEAE: LEMNA—SPIRODELA. | 14 
initio, ut diximus, una parte incisus, postea formam profunde bi- 
lobam capit; eo enim loco, ubi margini laterali dimidii frondis 
minoris adjacet, crescere desinit, ceteris partibus porro augescen- 
tibus, et sic emarginatus, quum altera incisura jam ab initio 
existat, in lobos illos, quos auctores pro stipulis, ego pro foliis 
diversis habui, excrescit. Ubi apparatus foliaceus marginem di- 
midii majoris frondis obducit, non habet incisuram, sed ibi lobus 
dorsalis continuus in faciem frondis ventralem transgreditur et 
ad latus baseos frondis inseritur, eam partem formans, quam olim 
lobum prophylli ventralem appellavi, donec ibi terminatur, ubi 
incisura apparatus foliacei primaria in facie frondis ventrali 
sita esv. 
Frondes novellae in 8. polyrrhiza non, ut in Lemnis, e 
facie frondis maternae dorsali ambo prodeunt, sed altera, quae 
prior gignitur posteaque major apparet et e majore frondis ma- 
ternae dimidio prodit, ibi e margine laterali ejus progerminat, 
altera, minor et manifeste junior, e dorso juxta lineam medianam 
frondis. Unde facile intelligitur, ne in hac quidem planta frondes 
novellas divergentià '/, dispositas esse, sed aliquanto minore; 
porro, neutram, utut de apparatus foliacei natura judicamus, e 
folii axilla oriri; si enim illum pro folio uno habemus, media 
hujus folii insertio cum neutrius frondum novellarum insertione 
congruit, neque cum frondibus novellis verticillum format re- 
gulari divergentia 7, constructum ; sin autem lobum tantummodo 
ventralem pro folio, dorsalem pro prophyllo habemus, folii situs 
cum insertionibus frondum novellarum verticillum circiter ad 1. 
dispositum format. Quod utut se habet, utique tantummodo 
frons novella minor in foveam illi Lemnarwm respondentem et 
simili modo orientem includitur, major, quum non e dorso frondis 
maternae orta sit, subtus non telà frondis maternae, sed illa ap- 
paratus foliacei parte, quae ibi frondem circumdat, obducitur; de- 
super contra рЦса telae maternae tegitur quae a labio superiore 
foveae frondem juniorem includentis transversa directione supra 
dorsum baseos frondis maternae porrigitur. Frondibus novellis 
grandescentibus demum foveae minorem includentis margo, ut in 
Lemnis, scinditur, apparatusque foliaceus majore ex parte perit, 
relictis tantummodo in facie frondis ventrali vestigiis, lobo ven- 
trali (m, fig. VI, 10.) et ea parte, quae frondem novellam ma- 
jorem a ventre tegit (n). Ceterum, quae de homodromia Zem- 
narum diximus, etiam de Spirodela dixisse optaverim. 
Prominentiae tuberculiformes et in Spirodelae frondis dorso 
conspiciuntur, praecipue decursum fasciculorum fibrovasalium 
sequentes. 
Et in Lemna et in Spirodela unamquamque frondem no- 
vellam primariam accessoria sequitur una, supra eam е nodi 
materni tela oriens. 
Extremitas posterior frondum Lemnae et Spirodelae in sti- 
pitem transit, qui semper postremo, cetera fronde jam efformata, 
ex incremento intercalari strati meristematici in ultima frondis 
juvenilis basi siti prodit, ceterum non prorsus eodem modo in 
variis speciebus formatur; frondi novellae postremo a materna 
secedenti stipes adhaeret, sed plerumque mox perit. In S. po- 
lyrrhiza etiam a fronde novella, cujus pars est, articulatione 
quadam dejicitur. 
Fasciculi praeter medianum frondis nervum, qui nunquam 
deest, in quibusdam .Lemnae formis, Americae propriis (Lemna 
Vaidiviana et var.), nulli formantur; praeterea in his cellulas 
vasales nunquam huc usque in nervo illo inveni. In ceteris 
autem nervi formantur secundarii numero et perfectione satis di- 
versi In Lemnis enim plerumque е nodo frondis utrinque sin- 
guli, rarius (scil. in Z. gibba) bini oriuntur et arcuatim inter- 
nodium secundum percurrunt, пес. tantum e cellulis elongatis 
Lemnac. : 
consistunt, sed series longitudinales cellularum vasalium juvenili 
aetate excipiunt meritoque fasciculi fibrovasales appellantur. In 
aliis speciebus cellulae vasales majorem, in aliis minorem fasci- 
culorum (mediani et lateralium) partem ingrediuntur, in omnibus 
autem, frondis (14 postea in longitudinem extensá, simul exten- 
duntur ideoque in fronde adulta vix vel non conspiciuntur. In 
Spirodela, denique et major fasciculorum numerus (in frondibus 
robustissimis ad 10—11 utrinque) formantur, et cellulae vasales 
in his uberiores existunt, quare vel in adulta fronde facile perspi- 
ciuntur. Cetera fasciculorum pars cellulis componitur tenuibus, 
elongato-fusiformibus, ad extremitates satis acutis. Horum fas- 
ciculorum extremi non ventralem frondis partem, sed dorsalem, 
Scilicet laminas eas, quae frondes novellas dorso tegunt, arcuatim 
percurrunt. 
Ceterum interior, frondum Lemnae et Spirodelae structura 
satis simplex et uniformis est; cavernas aéreas numerosas con- 
tinent, dissepimentis singulis cellularum stratis formatis segre- 
gatas, in frondis parte media et maxime crassa in tria tabulata 
dispositas, margines versus in duo, postremo in unum. Quarum 
cavernarum ventrales semper ampliores quam dorsales et inter- 
mediae sunt; illarum septa cellulis elongatis, parietibus saepe 
flexuosis, harum angustioribus isodiametricis formantur; fasciculi 
fibrovasales inter cavernas tabulati intermedii internodium se- 
cundum percurrunt; strati ventralis dorsalisque cavernae super- 
fidem versus nonnisi epidermide unoque strato parenchymatico 
clauduntur, dorsales praeterea cum lacunis aéreis sub stomatibus 
sitis late communicant. 
Ab hac structura discrepant eae frondes specierum nonnul- 
larum, praecipue 8. polyrrhizae, quae hibernationi inserviunt 
nec tantum in terris frigidioribus sed etiam in calidioribus saltem 
orbis veteris (num etiam in Brasilia, nescio) procreantur. Harum 
tela non cavernosa, sed solida est, insuperque notis compluribus, 
quas exponere longum est, differunt. 
Et in Lemnis et in Spirodelis numerosae telae frondis cel- 
lulae finitimis bis terve majores chlorophylloque destitutae sunt, 
contra raphidum calcis oxalicae fasciculos continent, qui tempore 
jam maturo, dum cavernae aéreae divisione intercalari meriste- 
matis interni frondum formantur, in illis apparent. Longitudi- 
nalis rhaphidum in his cellulis directio ipseque cellularum longior 
diameter cursum fasciculorum frondis sequuntur. In Spirodela 
insuper aliae cellulae inveniuntur, ceteris parenchymaticis vel magni- 
tudine aequales vel minores, glomerulos crystallorum („Огизеп“) 
ejusdem materiae continentes, numerosae in tela dorsali, sparsae 
in aliis frondum partibus. Denique in Летпатит nonnullarum 
frondibus cellulae occurrunt succum roseum continentes; numero- 
sissimae autem in Spirodelae parenchymate cellulae sunt succo 
saturate purpureo repletae, chlorophyllo destitutae, post exsic- 
cationem materiam fuscam continentes, quas in hac planta bre- 
viter cellulas pigmentosas vocamus. Sparsae sunt et in tela 
dorsali et in septis cavernarum ventralium, maxima autem earum 
copia saepissime est in strato faciei ventralis subepidermidali, 
cujus cellulae saepius majore ex parte in pigmentosas mutatae 
faciei huic colorem pulchre purpureum praebent. 
Epidermis Lemnarum cellulis satis amplis, fere isodiame- 
tricis, tantummodo ad margines frondum angustis et elongatis, 
parietibus valde crispatis componitur, Spirodelarum cellulis ali- 
quanto minoribus, minus flexuosis saepeque, praecipue in facie 
dorsali, insigniter oblongis. Stomatibus facies ventralis semper 
destituta, dorsalis (exceptis frondibus non floriferis L. trisulcae, 
quae sub aqua degunt) numerosis instructa est, cellulis pororum 
diametro longitudinali fasciculorum frondis decursum sequentibus 
et superficiem epidermidis aequantibus. 
8 
